Ska Keller

Franziska Maria Keller (lindur në 22 nëntor 1981) është një politikane gjermane si dhe anëtare e Parlamentit Europian nga Gjermania. Ajo është pjesë e Aleancës së të Gjelbërve Europianë, si edhe pjesë e Partisë së Gjelbërt Europiane. 

Ajo është zëvendës-presidente e Aleancës së të Gjelbërve në Parlamentin Europian si edhe përgjegjëse e grupit të punës për tregtinë dhe emigracionin. Ska Keller ishte favoritja kryesore nga të Gjelbërtit Europian në zgjedhjet e përgjithshme në 2014. Ajo po ushtron momentalisht mandatin e dytë, teksa u zgjodh për herë të parë në Parlamentin Europian në moshën 27 vjeçare në vitin 2009. 

Edukimi

Keller ka përfunduar studimet në Universitetin e Berlinit në degën e studimeve islamike, turke dhe hebraike si dhe në Universitetin Sabanci në Stamboll. Ajo flet rrjedhshëm anglisht, frëngjisht, spanjisht, gjermanisht meqenëse është edhe gjuha e saj amtare si dhe ka njohuri bazike në turqisht dhe arabisht.„Das steht eigentlich nur auf dem Papier, dass ich das spreche", in: „Ska Keller: 'Es geht darum, Europa zu verändern“, Interview mit DLR Kultur, 1. März 2014

Karierra politike

Fillimet në politikë

Që prej 2001 Keller ka qenë pjesë e Rinisë së Gjelbërt Europiane. Nga viti 2005 deri në 2007 ajo ishte përfaqësuese e Federatës së të Rinjve të Gjelbërt. Në 2002 ajo iu bashkua të Gjelbërve Gjermanë. Ajo ka punuar në një referendum popullor kundër ndërtimit të minierave në Brandenburg. 

Pjesëtare e Parlamentit Europian (2009-e tashme)

Gjatë mandatit të saj të parë nga 2009 deri në 2012, Keller shërbeu pranë Komitetit të Zhvillimit. Që prej 2012, ajo ka qenë pjesëtare e Komitetit Ndërkombëtar të Tregtisë. Përveç angazhimeve të saj tek komiteti, Keller është gjithashtu pjesëtare e delegacionit të Parlamentit Europian për Komitetin parlamentar të partnershipit BE-Turqi. Në këtë komitet ajo është fokusuar në çështjet e emigracionit dhe relatat e BE-së me Turqinë. Që prej vitit 2015, ajo ka qenë reportere për skemën emergjente të zhvendosjeve emigratore në BE.Nikolaj Nielsen (July 17, 2015), Spain causing concern on EU migrant relocation EUobserver. 

Jeta personale

Keller është e martuar me aktivistin finlandez Markus Drake. 

Ajo e ka shkurtuar emrin e saj nga Franziska në Ska pasi nuk i pëlqen kur e thërrasin “Franzi”."Ska Keller heißt eigentlich Franziska, nur mochte sie nicht Franzi genannt werden.":  Jung, gebildet, ehrgeizig - Berufspolitiker , faz.net, Aug 23, 2009

 Referime 

Kategoria:Gra